КОМИ РЕСПУБЛИКАЛÖН ОЛАНПАС

**«Коми Республикаын административнöй кывкутöм йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося вöльгым тöлысь 24 лунö

**1 статья.** Пыртны «Коми Республикаын административнöй кывкутöм йылысь» Коми Республикаса Оланпасö(Коми Республикаса государственнöй власьт органъяслöн индöд-тшöктöмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 9 №, 425 ст.; 12 №, 728 ст.; 2009, 33 №, 615 ст.) татшöм вежсьöмъяс:

1. 3 статьяын:

1) статьялысь нимсö гижны тадзи:

|  |  |
| --- | --- |
| **«3 статья.** | **Административнöй право торкалöмъяс, кутшöмъяс йитчöмаöсь Коми Республикаын власьт да веськöдлан институтъяскöд»;** |

2) 2 юкöнын «Коми Республикаса министерствояслы да олöмö пöртысь власьт мукöд органлы да налöн чина йöзлы» кывъяс бöрын содтыны «Коми Республикаса районъясса, республиканскöй тöдчанлуна каръясса тыр арлыдтöмъяслöн делöяс да налысь право дорйöм кузя комиссияясö пырысьяслы (водзö – мутасса комиссия)» кывъяс;

3) статья дорö пасйöдын «81, 91» лыдпасъяс вежны «81, 82, 91» лыдпасъясöн.

2.Содтыны татшöм 82 статья:

|  |  |
| --- | --- |
| **«82 статья.** | **Ва объектъяс вылын йöзлысь олöм видзан да ичöт судноясöн ветлöм могысь ва объектъясöн вöдитчан юкöнын административнöй право торкалöмъяс** |

1. Купайтчан кад чöж гожйöдчанiн-купайтчанiнъяс дорö, сы лыдын челядьлы шойччан лагеръясын гожйöдчанiн-купайтчанiнъяс дорö, да ва объектъяс вылын уна йöза шойччанiнъяс дорö корöмъяс торкöмысь пуктыссьö административнöй штрап:

гражданалы – сёсянь öти сюрс витсё шайтöдз;

чина йöзлы – öти сюрс шайтсянь вит сюрс шайтöдз;

юридическöй кывкутысьяслы – дас сюрс шайтсянь нелямын сюрс шайтöдз.

2. Местаясын, кöнi сувтöдöма öлöдан да дугöдан гижöда пасъясöн да гижöдъясöн щитъяс (аншлагъяс), купайтчöмысь, купайтчöм вылö участокъяс петкöдлысь буйка сайö петöмысь, моторнöй, паруснöй суднояс дорö, пелыса пыжъяс да мукöд ичöт суднояс дорö уйöмысь, причалъяссянь да та вылö абу вöчöм сооружениеяссянь ваö чеччалöмысь, мачöн да мукöд спортивнöй ворсöмöн та вылö абу вöчöм местаясын ворсöмысь, ва объектъяс вылын позьтöмтор вöчöмысь, мый йитчöма купайтчысьлöн сунласьöмкöд да сiйöс босьтöмкöд, ворсöм могысь отсöг корöмысь, пöвъяс, керъяс да абу та вылö лöсьöдöм мукöд средство (предмет) вылын уялöмысь гражданаöс öлöдöны да пуктöны налы административнöй штрап сёсянь öти сюрс витсё шайтöдз.

3. Ва объектъяс вылын челядьлысь безопасносьт кузя корöмъяс торкöмысь (сэтшöм корöмъяс кындзи, мый торкöм вöсна кывкутöны тайö статьяса 1 юкöн серти) пуктыссьö административнöй штрап:

гражданалы – сёсянь öти сюрс витсё шайтöдз;

чина йöзлы – öти сюрс шайтсянь вит сюрс шайтöдз.

4. Ва мотоциклъяс (гидроциклъяс) вылын купайтчысь дорö 100 метрысь матöджык, а сiдзжö гожйöдчанiн-купайтчанiнъяслöн да мукöд öтувъя купайтчан месталöн границаöдз матыстчöмысь пуктыссьö административнöй штрап индöм ичöт судноöн веськöдлысьлы витсёсянь кык сюрс шайтöдз.

5. Сыысь, мый ва объектъяс вылын йöзкöд виччысьтöмторъясысь öлöдöм могысь вуджöданiнъяс, суднояс сувтöдöм вылö базаяс (стрöйбаяс) кутысьяс да ваöн мукöд вöдитчысь оз индыны ва объектъяс вылын безопасносьт пасъяс, пуктыссьö административнöй штрап:

гражданалы – сёсянь öти сюрс витсё шайтöдз;

чина йöзлы – öти сюрс шайтсянь вит сюрс шайтöдз;

юридическöй кывкутысьяслы – дас сюрс шайтсянь нелямын сюрс шайтöдз.

6. Ичöт судноясöн судоходнöй ва объектъястi ва туй пöдлалöм бöрын ва объектъясöн вöдитчöмысь пуктыссьö административнöй штрап ичöт судноöн веськöдлысьлы куимсёсянь кык сюрс шайтöдз.

7. Йи кузя вуджигöн, грузъяс вуджöдiгöн, йи перъян удж нуöдiгöн безопасносьт кузя корöмъяс торкöмысь пуктыссьö административнöй штрап гражданалы сёсянь öти сюрс витсё шайтöдз.».

3. 151 статья гижны тадзи:

|  |  |
| --- | --- |
| **«151 статья.** | **Коми Республикаса олöмö пöртысь власьт органъяс, кодъяс нуöдöны экология боксянь государственнöй контроль, му пытшкöс геологическöя туялöм, видзöм да колана ногöн сыöн вöдитчöм бöрся государственнöй контроль, ва объектъясöн вöдитчöм да найöс видзöм бöрся регионса государственнöй контроль да дöзьöр** |

1.Коми Республикаса олöмö пöртысь власьт органъяс, кодъяс нуöдöны экология боксянь государственнöй контроль, му пытшкöс геологическöя туялöм, видзöм да колана ногöн сыöн вöдитчöм бöрся государственнöй контроль, ва объектъясöн вöдитчöм да найöс видзöм бöрся регонса государственнöй контроль да дöзьöр, видлалöны административнöй право торкалöмъяс йылысь делöяс, кыдзи индöма тайö Оланпаслöн 81 статьяса 1, 2, 4 юкöнъясöн, 82 статьяöн.

2. Тайö статьяса 1 юкöнын индöм органъяс нимсянь административнöй право торкалöмъяс йылысь делöяс вермöны видлавны:

Коми Республикаса олöмö пöртысь власьт органса чина йöз, кодъясöс уполномочитöма нуöдны экология боксянь государственнöй контроль, – административнöй право торкалöмъяс серти, кутшöмъясöс индöма тайö Оланпаслöн 81 статяса 1, 2 юкöнъясын;

 Коми Республикаса олöмö пöртысь власьт органса чина йöз, кодъясöс уполномочитöма нуöдны му пытшкöс геологическöя туялöм, видзöм да колана ногöн сыöн вöдитчöм бöрся государственнöй контроль, – административнöй право торкалöмъяс серти, кутшöмъясöс индöма тайö Оланпаслöн 81 статяса 4 юкöнын;

Коми Республикаса олöмö пöртысь власьт органса чина йöз, кодъясöс уполномочитöма нуöдны ва объектъясöн вöдитчöм да найöс видзöм бöрся регонса государственнöй контроль да дöзьöр, – административнöй право торкалöмъяс серти, кутшöмъясöс индöма тайö Оланпаслöн 82 статяын.».

4. содтыны татшöм 153 статья:

|  |  |
| --- | --- |
| **«153 статья.** | **Коми Республикаса олöмö пöртысь власьт органъяс, кодъяс нуöдöны звер-пöтка объектъяс да налысь гöгöртас видзан да наöн вöдитчан юкöнын государственнöй контроль**  |

1.Коми Республикаса олöмö пöртысь власьт органъяс, кодъяс нуöдöны звер-пöтка объектъяс да налысь гöгöртас видзан да наöн вöдитчан юкöнын государственнöй контроль, видлалöны административнöй право торкалöмъяс йылысь делöяс, кыдзи индöма тайö Оланпаслöн 81 статьяса 3 юкöнöн.

2. Тайö статьяса 1 юкöнын индöм органъяс нимсянь административнöй право торкалöмъяс йылысь делöяс вермöны видлавны Коми Республикаса олöмö пöртысь власьт органлöн тэчас юкöдувъясса уполномочитöм юрнуöдысьяс, кодъяс нуöдöны звер-пöтка объектъяс да налысь гöгöртас видзан да наöн вöдитчан юкöнын государственнöй контроль, да найöс вежысьяс.».

5. 16 статьяын:

1) 11 пунктын «тайö Оланпаслöн 42, 43 статьяясöн артыштöм» кывъяс вежны «тайö Оланпаслöн 3 статьяса 2 юкöнöн (тыр арлыдтöмъяслöн делöяс да налысь право дорйöм кузя мутас комиссияясö пырысьяслöн оланпас серти уджлы паныд мунан юалöмъяс кузя), 42, 43 статьяясöн артыштöм» кывъясöн;

2) 12 пункт гижны тадзи:

«12) Коми Республикаса олöмö пöртысь власьт органса чина йöз, кодъясöс уполномочитöма нуöдны звер-пöтка объектъяс да налысь гöгöртас видзан да наöн вöдитчан юкöнын государственнöй контроль, – административнöй право торкалöмъяс йылысь, кыдзи индöма тайö Оланпаслöн 81 статьяса 3 юкöнöн;»;

3) содтыны татшöм 14 – 16 пунктъяс:

«14) Коми Республикаса олöмö пöртысь власьт органса чина йöз, кодъясöс уполномочитöма нуöдны экология боксянь государственнöй контроль, – административнöй право торкалöмъяс йылысь, кыдзи индöма тайö Оланпаслöн 81 статьяса 1, 2 юкöнъясöн;

15) Коми Республикаса олöмö пöртысь власьт органса чина йöз, кодъясöс уполномочитöма нуöдны му пытшкöс геологическöя туялöм, видзöм да колана ногöн сыöн вöдитчöм бöрся государственнöй контроль, – административнöй право торкалöмъяс йылысь, кыдзи индöма тайö Оланпаслöн 81 статьяса 4 юкöнöн;

16) Коми Республикаса олöмö пöртысь власьт органса чина йöз, кодъясöс уполномочитöма нуöдны ва объектъясöн вöдитчöм да найöс видзöм бöрся регонса государственнöй контроль да дöзьöр, – административнöй право торкалöмъяс йылысь, кыдзи индöма тайö Оланпаслöн 82 статьяöн.».

**2 статья.** Тайö Оланпасыс вынсялö сійöс официальнöя йöзöдöмсянь дас лун бöрын.

Коми Республикаса Юралысь В.А. Торлопов

Сыктывкар

2009 вося вöльгым тöлысь 18 лун

121-РЗ №

Исакова 6 821 пас